# Specifikacija projekta

## Osnovne informacije o sistemu

**Naziv teme:** Rent-a-car

**Logo:**

****

**Naziv tima:** Rent&Rajvosa

**Nastavna grupa: Grupa 7**

**Link na repozitorij tima:** https://github.com/OOAD-2023-2024/Tim7

**Članovi tima:**

1. (Faris Kasapovic,19418)
2. (Amar Hodžić,19300)
3. (Adil Tutun,19361)
4. (Faruk Avdagić, 19350)

**Namjena sistema:**

Razvijeni sistem omogućava korisnicima da putem online platforme iznajme vozila prema željenoj kategoriji i cijeni, prilagođavajući dužinu vremena iznajmljivanja svojim potrebama. Omogućen je pregled slobodnih termina, datuma i dostupnih vozila. Aplikaciji se može pristupiti i kao neregistrovani korisnik koji ima ograničene mogućnosti, međutim za iznajmljivanje vozila potrebno je izvršiti registraciju korisnika. Nakon odabira vozila I određivanja trajanja najma, korisnicima je omogućeno da unaprijed uplate određeni depozit radi potvrde rezervacije, a plaćanje se vrši putem sigurne online platforme koja garantuje sigurnost transakcija. Pored osnovnih informacija, sistem podrazumijeva opciju unajmljivanja vozača kao i dostave vozila na željenu lokaciju, proširujući tako spektar usluga koje se nude korisnicima. Korisnicima je potrebno obezbijediti kvalitetnu vizuelnu podršku kroz raznovrsne fotografije, jednostavan grafički korisnički interfejs i pouzdane sigurnosne mjere koje su neophodne za svaki korak u procesu iznajmljivanja.

## Funkcionalnosti (poslovni procesi) sistema

1. **Naziv funkcionalnosti:** Upravljanje korisničkim računima

**Vrsta funkcionalnosti:** Usluga sistema

**Opis funkcionalnosti:**

Korisnici koji prvi put koriste aplikaciju imaju ograničen pristup funkcionalnostima aplikacije i kao neregistrovani korisnici / gosti mogu pristupiti osnovnim informacijama, ali za date usluge moraju kreirati korisnički nalog. Korisnici koji su već koristili aplikaciju se mogu prijaviti putem email-a i lozinke. Administrator, nakon prijave na račun, ima pristup specifičnim privilegijama koje mu omogućavaju efikasno upravljanje i nadzor nad sistemom.

1. **Naziv funkcionalnosti:** Pregled i pretraga vozila

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Korisnicima je omogućena funkcionalnost pretrage vozila koja im omogućava da pronađu željeno vozilo na osnovu kriterija kao što su kategorija, cijena, dostupnost i model. Prvobitno će biti prikazan određeni defaultni kriterij. Funkcionalnost je omogućena koristeći jednostavni grafički korisnički interfejs.

1. **Naziv funkcionalnosti:** Upravljanje vozilima

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

Administratoru je omogućeno upravljanje proizvodima putem dodavanja novih, ažuriranja ili brisanja vozila usljed prodaje,kvara ili drugih razloga.

1. **Naziv funkcionalnosti:** Mogućnost plaćanja narudžbe

**Vrsta funkcionalnosti:** Usluga sistema

**Opis funkcionalnosti:**

Korisniku je omogućeno više načina plaćanja. Pored opcije plaćanja uživo, ponuđeno je i online plaćanje putem kartice

1. **Naziv funkcionalnosti:** Iznajmljivanje vozila

**Vrsta funkcionalnosti:** Usluga sistema

**Opis funkcionalnosti:**

Glavna namjena sistema je da omogući korisnicima da iznajme vozilo za njihove lične ili poslovne razloge. Ovim sistemom nastojimo pojednostaviti i ubrzati proces koliko god je to moguće. Sistem omogućava korisnicima da fleksibilno odaberu željeni vremenski period za iznajmljivanje vozila prema njihovim potrebama i rasporedu.Korisnicima se pruža transparentnost i kontrola nad vremenskom aspektom njihovog najma, što doprinosi boljem iskustvu korisnika usluge.

1. **Naziv funkcionalnosti:** Mogućnost rezervisanja vozača

**Vrsta funkcionalnosti:** Usluga sistema

**Opis funkcionalnosti:**

Ukoliko korisnik želi da unajmi profesionalnog vozača uz auto, biće ponuđena i ta mogućnost.Korisnik može birati jednog od nekoliko vozača, u skladu sa njihovim dostupnostima u tom trenutku.

1. **Naziv funkcionalnosti:** Mogućnost otkazivanja najma

**Vrsta funkcionalnosti:** Usluga sistema

**Opis funkcionalnosti:**

Sistem nudi mogućnosti besplatnog otkazivanja najma u roku od 24h i povratka datog depozita koji je korisnik dao.

1. **Naziv funkcionalnosti:** Obavijest o statusu narudžbe

**Vrsta funkcionalnosti:** Asinhrona operacija

**Opis funkcionalnosti:**

Nakon što korisnik potvrdi uslugu, šalje se automatska obavijest na e-mail o statusu usluge.

1. **Naziv funkcionalnosti:** Prikaz lokacije poslovnice

**Vrsta funkcionalnosti:** Korištenje vanjskog uređaja

**Opis funkcionalnosti:**

Olakšavajući faktor korisnicima da nas pronađu, kako bi preuzeli vozilo, vratili vozilo ili iz neke druge potrebe korisnika

## Akteri sistema

1. **Naziv aktera: Registrovani korisnik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računima | Mogućnost uređivanja |
| 2) Pregled i pretraga vozila | Mogućnost pregleda |
| 4) Mogućnost plaćanja narudžbe | Mogućnost pregleda |
| 5) Iznajmljivanje vozila | Mogućnost uređivanja |
| 6) Mogućnost rezervisanja vozača | Mogućnost pregleda |
| 7) Mogućnost otkazivanja najma | Mogućnost pregleda |
| 9) Prikaz lokacije poslovnice | Mogućnost pregleda |

1. **Naziv aktera: Gost**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računima | Mogućnost uređivanja |
| 2) Pregled i pretraga vozila | Mogućnost pregleda |
| 5) Iznajmljivanje vozila | Mogućnost pregleda |
| 4) Prikaz lokacije poslovnice | Mogućnost pregleda |

1. **Naziv aktera: Vozač**

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računima | Mogućnost uređivanja |
| 2) Mogućnost rezervisanja vozača | Mogućnost pregleda |
| 3)Prikaz lokacije poslovnice | Mogućnost pregleda |

1. **Naziv aktera: Administrator**

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1) Upravljanje korisničkim računima | Mogućnost uređivanja |
| 3) Upravljanje vozilima | Mogućnost uređivanja |
| 4)Mogućnost plaćanja narudžbe | Mogućnost uređivanja |
| 8) Obavijest o statusu narudžbe | Mogućnost uređivanja |
| 9)Prikaz lokacije poslovnice | Mogućnost uređivanja |

## Nefunkcionalni zahtjevi sistema

1. **Naziv nefunkcionalnog zahtjeva:** Two-step security

**Opis:**

Radi dodatne sigurnosti, nakon odabira vozila i vremenskom perioda najma, korisnik će zaprimiti potvrdni mail preko kojeg će prihvatiti plaćanje i uslugu.

1. **Naziv nefunkcionalnog zahtjeva:** Blagovremeni rezultati pretrage

**Opis:**

Sistem će nastojati u što kraćem vremenskom periodu prikazati rezultate pretrage.

1. **Naziv nefunkcionalnog zahtjeva:** Dobno ograničenje

**Opis:**

Korisnici moraju imati 21+ godinu da bi napravili korisnički račun